คือผมไปเจาะหูมา5วันแล้วคับเกิดอาการมีตุ่มใสๆรอบๆแผลจากนั้นปล่อยไว้นานๆแผลใสๆกลายเป็นแผลดำแข็ง หูผมจะเป็นไรมั๊ยคับ แล้วขอวิธีรักษา
สวัสดีค่ะ หลังการเจาะหู ซึ่งเป็นการทำให้เกิดแผลเปิดที่หูได้นั้น อาจทำให้มีอาการเจ็บ ปวด บวม แดง มีน้ำใสๆไหลจากบริเวณที่มีแผลได้ประมาณ 1 สัปดาห์แรกหลังการทำเจาะหู ไม่ควรมีตุ่มใส หรือตุ่มหนองที่เจ็บมาก หรือมีแผลเป็นสีดำแข็งๆดังกล่าวมา ยกเว้นว่าเป็นเลือดที่ออกมาจับกันเป็นก้อนแล้วหยุดไปแล้ว การมีภาวะแทรกซ้อนจากแผลอาจเกิดจากการทำความสะอาดแผลที่ไม่ดี หรือการใส่ตุุ้มหูที่ก่อให้เกิดการระคายเคืองเบื้องต้นใช้น้ำเกลือทางการแพทย์หรือน้ำต้มสุกสะอาดเช็ดบริเวณแผล ใช้เบตาดีนเช็ดรอบๆแผลได้ ไม่ไปแกะเกาบริเวณที่เป็นเอง หลีกเลี่ยงการใส่ตุ้มหูไปก่อนควรรีบไปพบแพทย์ถ้าไม่แน่ใจว่ารอยโรคเป็นอะไร หรือก้อนดำแข็งดังกล่าว เจ็บ ปวด บวมมาก โตเร็ว มีเลือดหรือหนองไหลจากแผลร่วมด้วย